Zdravím vás dcérka má už 10 dní horúčku každé ráno 39 a potom už do 38 vyšli jej výsledky Staphylococuss epidermisis z nosa a zápal priedušiek má už druhé antibiotiká užívala cedrox a teraz ospen no zdá sa mi že sú to penicilínove ant.a tie sú predsa rezistencne u Staphylococuss a neviem čo ďalej s tou horúčkou a silným kašľom s hlienom
Prosím vás o radu už som zúfalá a dcérka je vyčerpaná z tých horúčok
Dobrý deň.
Ďakujeme za Vašu otázku.
Mrzí nás aktuálny zdravotný stav Vašj dcéry. Žiaľ v našej kompetencii nie je rozhodnúť o vhodnej forme liečby antibiotikami. Všetky antibiotiká sú viazané na lekárky predpis, preto musí o vhodnosti ich predpisu rozhodnúť vždy ošetrujúci lekár. V prípade, že liečba doposiaľ nepriniesla požadovaný účinok, je potrebné opakovane sa obrátiť na lekára. Na zmiernenie horúčky odporúčam podávať naďalej voľnopredajné antipyretiká s obsahom paracetamolu a ibuprofénu. Dávkovanie je potrebné prispôsobiť hmotnosti dieťaťa. Súčasne je potrebné zabezpečiť dostatočný prísun tekutín aby nedošlo k dehydratácii organizmu.
Prajem pekný zvyšok dňa.
S pozdravom
Mgr. Barbora Bičanovská